Jón er ánægður með sjókvíaeldið sem og Gustav Magnar en Haraldi þykir skjóta skökku við að þessi yngsti milljarðamæringur heims sé að hagnast á sjókvíaeldi við Íslandsstrendur . „ Í ljósi viðtals við Jón Gunnarsson á Bylgjunni í morgun þá hef ég ákveðið að opna þetta innlegg mitt , “ segir Haraldur Eiríksson um pistil sem hann ritaði og fer nú sem eldur um sinu á Facebook . Þegar þetta er ritað hafa á annað hundrað deilt pistlinum en hann er einnig að finna á Vísi undir fyrirsögninni : Nýju gjafakvótagreifarnir . Haraldur er stjórnarmaður í Íslenska náttúruverndarsjóðnum og Atlantic Salmon Trust en hann er búsettur á Bretlandseyjum . Haraldur spyr hvort Ísland sé Namibía norðursins ? En , í því dæmi sem hann tiltekur eru Íslendingar í hlutverki Namibíumanna og Norðmenn eru þeir sem hagnast á auðlindinni . Haraldur birtir mynd af yngsta milljarðamæringi heims . Gustav Magnar Witzøe , einn yngsta milljarðamæring heims en auðæfi hans eru metin á um 400 milljarða ISK og tilkomin vegna eldis á laxi í sjókvíum . Getty / Jason Mendez „ Á meðfylgjandi mynd má sjá hinn 25 ára Gustav Magnar Witzøe , einn yngsta milljarðamæring heims . Auðæfi hans eru metin á um 400 milljarða ISK og eru þau tilkomin vegna eldis á laxi í sjókvíum , en faðir hans hefur fært honum umrædd auðæfi í formi hlutabréfa , “ skrifar Haraldur . Hann spyr hvað Íslendingum komi þetta við og svarar þá spurningunni sjálfur : „ Jú , þeir feðgar ásamt öðrum , eru meirihlutaeigendur Arnarlax á Vestfjörðum . Gustav og fyrirtæki hans er einn þeirra aðila sem Íslendingar hafa gefið framleiðslukvóta í sjókvíaeldi í lögsögu sinni án útboðs . Arnarlaxi hafa verið færðir framleiðslukvótar á laxi að andvirði 35 - 40 milljarða við strendur Íslands , ef miðað er við gangverð slíkra kvóta í Noregi í dag . Þeim sem telja ekki hægt að bera saman gangverð laxaframleiðslukvóta á Íslandi og Noregi skal bent á þá staðreynd að það er styttra frá Osló til Íslands , en frá Osló til sjókvía í Norður-Noregi . “ Viðtalið sem Haraldur Eiríksson vísar til má heyra hér ofar en auk Jóns er Jón Helgi Björnsson formaður Landsambands veiðifélaga í hljóðstofu . Þeir ræddu meðal annars nýtt frumvarp sjávarútvegsráðherra . Um 180 þúsund einstaklingar , um allan heim , hafa lagt nafn sitt við áskorun til stjórnvalda í Noregi , Skotlandi , Írlandi og á Íslandi um að stöðva útgáfu leyfa fyrir nýjum opnum sjókvíaeldisstöðvum og um að setja fram skuldbindandi áætlun um að nema þegar útgefin leyfi úr gildi í áföngum .